CELEX: 62014TN0027
Language: hr
Date: 2014-01-10 00:00:00
Title: Predmet T-27/14: Tužba podnesena 10. siječnja 2014. — Češka Republika protiv Komisije

22.3.2014   
            
            
               HR
            
            
               Službeni list Europske unije
            
            
               C 85/22
            
         Tužba podnesena 10. siječnja 2014. — Češka Republika protiv Komisije
   (Predmet T-27/14)
   2014/C 85/38
   Jezik postupka: češki
   
      Stranke
   
   
      Tužitelj: Češka Republika (zastupnici: M. Smolek, J. Vláčil, T. Müller, agenti)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Europske komisije C(2013) 7221 final od 4. listopada 2013. za povlačenje odluke Ministerstvo průmyslu a obchodu České republiky (češko ministarstvo trgovine i industrije), kojom se za skladišta plina u Dambořicama odobrava odstupanje od nacionalnih propisa kojima su provedene odredbe Direktive 2003/55/EZ (1) o pravilima pristupa trećih osoba
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog svojoj tužbi tužitelj ističe dva tužbena razloga.
   
               1.
            
            
               Prvi tužbeni razlog: povreda članka 266. stavka 1. UFEU-a
               U tom kontekstu, tužitelj tvrdi da je Komisija donošenjem pobijane odluke postupila očito protivno presudi Općeg suda od 6. rujna 2013., Globula/Komisija, T-465/11.
            
         
               2.
            
            
               Drugi tužbeni razlog: povreda članka 22. stavka 4. Direktive 2003/55/EZ
               Ovim tužbenim razlogom tužitelj tvrdi da je Komisija pobijanu odluku donijela nakon isteka roka određenog u članku 22. stavku 4. Direktive 2003/55/EZ.
            
         
      (1)  Direktiva Europskog parlamenta i Vijeća 2003/55/EZ od 26. lipnja 2003. o zajedničkim pravilima unutarnjeg tržišta prirodnog plina i ukidanju Direktive 98/30/EZ (SL L 176, str. 57.)